Φραντσέσκο Τόττι

Ο Φραντσέσκο Τόττι (ιταλ.:Francesco Totti, γεννήθηκε 27 Σεπτεμβρίου 1976) είναι Ιταλός πρώην διεθνής ποδοσφαιριστής. Ένας από τους καλύτερους Ιταλούς ποδοσφαιριστές όλων των εποχών, θεωρείται ως ένας από τους καλύτερους επιθετικούς της γενιάς του και είναι δεύτερος σκόρερ όλων των εποχών στο ιταλικό πρωτάθλημα.

 Βιογραφία 
Γεννήθηκε στις 27 Σεπτεμβρίου του 1976 στη Ρώμη. Έχει αγωνιστεί καθ' όλη τη διάρκεια της καριέρας του με τη φανέλα της Ρόμα. Αγωνιζόταν ως δεύτερος επιθετικός ή λιγότερο συχνά ως επιθετικός μέσος και έχει τις περισσότερες εμφανίσεις με τα χρώματα της Ρόμα, από κάθε άλλον παίκτη, ενώ είναι και ο πρώτος σκόρερ της ομάδας όλων των εποχών, με 262 γκολ σε όλες τις διοργανώσεις.

Θεωρείται ως ο καλύτερος παίκτης του συλλόγου όλων των εποχών. Έχει λάβει το βραβείο του καλύτερου Ιταλού παίκτη της χρονιάς πέντε φορές (γεγονός που αποτελεί ρεκόρ) και δύο φορές το βραβείο του καλύτερου παίκτη στο Καμπιονάτο, ενώ έχει κατακτήσει το Χρυσό Παπούτσι ως πρώτος σκόρερ των ευρωπαϊκών πρωταθλημάτων το 2006-07.
Είναι ο δεύτερος σκόρερ της πρώτης κατηγορίας του ιταλικού πρωτάθληματος με 250 τέρματα σε 24 σεζόν που αγωνίστηκε, πίσω από τον Σίλβιο Πιόλα και πρώτος σε ασίστ με 152.

Πρωτοεμφανίστηκε διεθνώς ενώ έπαιζε στις διοργανώσεις νέων της FIFA και της UEFA. Με την ομάδα της Ιταλίας κάτω των 16 ετών, έφτασε στον τελικό του Ευρωπαϊκού Πρωταθλήματος Κ-16 UEFA 1993 στην Τουρκία. Τέσσερις μήνες αργότερα, έπαιξε το Παγκόσμιο Πρωτάθλημα Κ-17 του 1993 στην Ιαπωνία και σημείωσε το μοναδικό γκολ της Ιταλίας στη διοργάνωση. Σημείωσε επίσης το γκολ στην ήττα 4-1 της Ιταλίας από την Ισπανία στον τελικό του Πρωταθλήματος της UEFA Κ-18, τον Ιούλιο του 1995. Στη συνέχεια κέρδισε το Πρωτάθλημα UEFA Κ-21 με την Ιταλία το 1996. Στον τελικό, άνοιξε το σκορ καθώς ο αγώνας έληξε με ισοπαλία 1-1 εναντίον της Ισπανίας, αν και η Ιταλία κατάφερε να κερδίσει τον αγώνα στα πέναλτι. Τον επόμενο χρόνο, έπαιξε επίσης βασικό ρόλο στη προσπάθεια της Ιταλίας να κερδίσει χρυσό μετάλλιο στους Μεσογειακούς Αγώνες του 1997, εντός έδρας, σημειώνοντας δύο τέρματα κατά τη διάρκεια του τουρνουά. Λόγω της συνεισφοράς του σε αυτές τις διοργανώσεις, ο Τόττι συμπεριλήφθηκε αργότερα στην καλύτερη ομάδα Κ-21 Ευρωπαϊκών πρωταθλημάτων όλων των εποχών το 2015.

Στην εθνική ανδρών της Ιταλίας αγωνίστηκε 58 φορές από το 1998 ως το 2006 πετυχαίνοντας εννέα τέρματα. Η πρώτη μεγάλη διοργάνωση που συμμετείχε ήταν το Ευρωπαϊκό Πρωτάθλημα του 2000, όπου σε μεγάλη φόρμα σημείωσε δύο τέρματα, ένα εναντίον του Βελγίου και ένα ενάντια στη Ρουμανία. Η Ιταλία έφθασε μέχρι τον τελικό αλλά έχασε στην παράταση από τη Γαλλία με 2-1, αλλά ο Τόττι ανακυρήχθηκε καλύτερος παίκτης του τελικού έχοντας δώσει την ασίστ για το γκολ της Ιταλίας και δύο ακόμη που δεν αξιοποιήθηκαν από τον Αλεσάντρο Ντελ Πιέρο.

Ήταν επίσης μέλος της ομάδας που κατέκτησε το Παγκόσμιο Κύπελλο του 2006. Αγωνίστηκε και στις επτά συναντήσεις της ομάδας, ενώ από προηγούμενο τραυματισμό είχε μεταλλικές πλάκες και βίδες στον αστράγαλο που δεν είχαν ακόμη αφαιρεθεί μετά τη χειρουργική επέμβαση. Χρησιμοποιήθηκε περισσότερο ως επιθετικός μέσος παρά ως επιθετικός. Στη διοργάνωση πραγματοποίησε εξαιρετικές εμφανίσεις και συμπεριλήφθηκε στην καλύτερη ομάδα, ενώ ήταν και πρώτος σε ασίστ με τέσσερις και συνολικά έξι σε 11 αγώνες στις δύο διοργανώσεις Παγκοσμίου Κυπέλλου που συμμετείχε. 

Το 2004 ονομάστηκε από τον Πελέ ως ένας από τους 125 καλύτερους ποδοσφαιριστές εν ζωή (FIFA 100). Ολοκλήρωσε τη μακροχρόνια σταδιοδρομία του σε ηλικία 41 ετών το 2017 ενώ την αμέσως επόμενη χρονιά εισήχθη στην αίθουσα φήμης του ιταλικού ποδοσφαίρου.

 Τίτλοι και διακρίσεις 
Με τη Ρόμα
 Σέριε Α: 2001
 Σούπερ Καπ Ιταλίας: 2001, 2007
 Κύπελλο Ιταλίας (2) : 2007, 2008

Με την εθνική Ιταλίας
 Κύπελλο Ευρώπης κάτω των 21: 1996
 Παγκόσμιο Κύπελλο: 2006

Ατομικές διακρίσεις
 Guerin d'Oro (2) : 1998, 2004
 Πρωτάθλημα Ιταλίας νέος ποδοσφαιριστής της Χρονιάς : 1999
 Τελικός Ευρωπαϊκού πρωταθλήματος 2000 : Καλύτερος παίκτης
 Ευρωπαϊκό Πρωτάθλημα 2000 : Καλύτερη ομάδα του τουρνουά
 Ιταλικό πρωτάθλημα παίκτης της χρονιάς (2) : 2000, 2003
 Ιταλικό πρωτάθλημα Ιταλός ποδοσφαιριστής της χρονιάς (5) : 2000, 2001, 2003, 2004, 2007
 Ομάδα ESM της Χρονιάς (3) : 2000–01 , 2003–04 , 2006–07
 FIFA 100
 Ιταλικό πρωτάθλημα ομάδα της Χρονιάς (2) : 2005, 2006
 Καλύτερη ομάδα Παγκόσμιου Κυπέλλου 2006
 Παγκόσμιο Κύπελλο 2006 πρώτος σε ασσίστ : 2006
 Κορυφαίος σκόρερ ιταλικού πρωταθλήματος : 2006–07
 Ευρωπαϊκό χρυσό παπούτσι : 2006–07
 Golden Foot : 2010
 Ευρωπαϊκό Πρωτάθλημα U-21 ΟΥΕΦΑ καλύτερη ομάδα όλων των εποχών : 2015
 Βραβείο Προέδρου ΟΥΕΦΑ : 2017
 Βραβείο καριέρας παίκτη ποδοσφαίρου Globe : 2017
 Βραβείο εξαιρετικού επιτεύγματος Laureus Academy World Sports : 2018
 Ιταλική ποδοσφαιρική αίθουσα φήμης (Hall of Fame) : 2018

 Παραπομπές 

 Εξωτερικοί σύνδεσμοι 

 Επίσημη ιστοσελίδα 
 Στοιχεία στο site της Roma 


Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Ρόμα
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Ιταλίας Κ15
Κατηγορία:Ποδοσφαιριστές Εθνικής Ιταλίας Κ16
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:FIFA 100
Κατηγορία:Αθλητές στους Μεσογειακούς Αγώνες 1997
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Πρέσβεις Καλής Θέλησης της UNICEF
Κατηγορία:Ιππότες του Τάγματος της Αξίας της Ιταλικής Δημοκρατίας